Constantin Uhde

Constantin Ernst Carl James Uhde, tamén escrito Konstantin Uhde, nado o 23 de marzo de 1836 en Braunschweig (Brunswick, Baixa Saxonia, Alemaña) e finado o 31 de maio de 1905 na mesma cidade, foi un profesor universitario do Collegium Carolinum de Braunschweig e arquitecto alemán.

 Traxectoria 
Foi fillo do astrónomo e matemático August Uhde (Königslutter, 1807—Braunschweig, 1861), profesor do Martino-Katharineum de Braunschweig, e de Caroline Dorothea Pauline Henriette Macrae of Holmains (falecida o 12 de decembro de 1880). Estudou entre 1854 e 1857 no Collegium Carolinum da súa cidade natal. Ingresou a continuación no departamento de construción do Ducado de Braunschweig e na administración do ferrocarril ducal. Alí traballou como enxeñeiro na construción da liña ferroviaria de Altenbeken a Kreiensen.

Entre 1863 e 1865 realizou unha longa viaxe de estudos a Francia, asistindo en París a conferencias de Viollet-le-Duc. Ademais, axudou a Émile Boeswillwald (1815—1896) nos seus proxectos de restauración da Sainte-Chapelle e da Catedral de Orleáns.

Desde 1865 ata 1901 Uhde deu clases no Collegium Carolinum, desde 1871 como profesor da materia de Arquitectura Antiga. Realizou neste tempo numerosas viaxes por Europa, como ás exposicións universais de París de 1867 e Viena de 1873, ou a países como Italia (en 1869, 1872, 1878, 1883 e 1886), Inglaterra (en 1859 e 1887), Escocia e Irlanda (de 1890 a 1891) e á Península Ibérica (de 1888 a 1889). Esta última viaxe tróuxoo a Galicia en maio de 1889. Veu comisionado polo Goberno Imperial alemán para escribir unha obra sobre os monumentos de España e Portugal, e en Santiago de Compostela realizou unha profunda análise da súa catedral, tirando o seu fotógrafo de viaxe, Paul Altmann, unha serie de imaxes da cidade. Ademais, Uhde realizou un feixe de debuxos que, xunto ás fotografías, publicou no seu traballo "Baudenkmaeler in Spanien und Portugal" (Monumentos arquitectónicos de España e Portugal, 1892).

En 1877 foi un dos fundadores da Asociación de Artes e Oficios de Braunschweig, que presidiu entre 1884 e 1903. En 1881 tamén co-fundou a tertulia de artistas locais e amantes da arte chamada Feuchter Pinsel (cepillo mollado), na que participaron o pintor Johannes Leitzen, o escritor e pintor Wilhelm Raabe, o ximnasta e poeta August Hermann ou o acuarelista Hans Herse.

En 1893 foi comisionado polo Imperio Alemán para acudir á Exposición Universal de Chicago de 1893 e, no mesmo ano, foi nomeado Conselleiro Privado imperial. Por fin, en 1898 recibiu o título de Comendador de segunda clase da Orde de Henrique o León polos seus servizos.

 Selección de obra arquitectónica 
Uhde estivo fortemente influído polo arquitecto Gottfried Semper. A súa obra encóntrase case exclusivamente en Braunschweig, desenvolvido principalmente en estilo neorrenacentista, baseado en modelos do Renacemento italiano e alemán.

 Imaxe Obra Localización Ano Observacións 130px Nova Sinagoga e centro comunitario xudeu BraunschweigSteinstraße, 4 1873–1875 gravemente danado no pogromo de 1938, foi demolido en 1940 argumentando o seu suposto mal estado 130px Novo edificio do Collegium Carolinum BraunschweigPockelsstraße, 4 1877 Vila Vieweg Braunschweig 1879 residencia do editor Heinrich Vieweg Vila Westermann BraunschweigLöwenwall, 6 1880 residencia do editor Friedrich Westermann 130px Vila Rimpau BraunschweigWolfenbütteler Straße, 2 1881–1882 130px Vila Löbbecke en Inselwallpark BraunschweigInselwall 1881 130px Rehabilitación da fachada da Haus zur Sonne (Casa do Sol) BraunschweigKohlmarkt 1885 130px Hotel Monopol BraunschweigFriedrich-Wilhelm-Platz, 4 1889 resultou gravemente danado por un bombardeo en 1945  Vila Cramer von Clausbruch BraunschweigBismarckstraße, 10 1889–1890 foi pazo ducal do mariscal da corte August Cramer von Clausbruch (1854–1927) e, entre 1933 e 2016, o Hospital St. Vinzenz 130px Banca Löbbecke BraunschweigAn der Martinikirche, 4 1892–1893  Sinagoga de Lessingstrasse WolfenbüttelLessingstraße 1893 destruído no pogromo de 1938 Edificio residencial e comercial BraunschweigBohlweg, 39 antes de 1896 destruído na segunda guerra mundial

 Obra escrita 
miniatura|Escalinata do Pazo Arcebispal de Alcalá de Henares ("Baudenkmaeler in Spanien und Portugal", 1892)
 "Neubau der Herzoglichen Technischen Hochschule in Braunschweig" (1881, Novo edificio da Universidade Técnica Ducal en Braunschweig)Editado por Wasnuth (Berlín).
 "Öffentliche und Privat-Gebäude" (1887, Edificios públicos e privados)Publicado por Behrens (Braunschweig).
 "Baudenkmaeler in Spanien und Portugal" (1892, Monumentos arquitectónicos en España e Portugal)Publicado por Wasmuth (Berlín). Conta con fotografías de Paul Altmann e debuxos do propio Uhde.
 "Baudenkmäler in Großbritannien" (1894, Monumentos arquitectónicos en Gran Bretaña)Publicado por Wasmuth (Berlín).
 "Die Konstruktionen und die Kunstformen der Architektur: ihre Entstehung und geschichtliche Entwickelung bei den verschiedenen Völkern", en 4 volumes (1902-1911, As construcións e as formas artísticas na arquitectura: a súa orixe e desenvolvemento histórico nos diferentes pobos)Editado por Wasmuth (Berlín).
 volume 1: "Die Konstruktionen und die Kunstformen: ihre geschichtliche, systematische Entwickelung, begründet durch Material und Techniken" (1902, As construcións e as formas artísticas: a súa historia e desenvolvemento sistemático, baseado nos materiais e as técnicas)
 volume 2: "Der Holzbau: seine künstlerische und geschichtlich-geographische Entwickelung, sowie sein Einfluss auf die Steinarchitektur" (1903, A construción en madeira: o seu desenvolvemento artístico e histórico-xeográfico, e a súa influencia na arquitectura en pedra)
 volume 3: "Der Steinbau in natürlichem Stein: die geschichtliche Entwickelung der Gesimse in den verschiedenen Baustilen" (1904, A construción en pedra natural: o desenvolvemento histórico das cornixas nos diferentes estilos arquitectónicos)
 volume 4: "Der Steinbau in künstlichem Stein: die geschichtliche Entwickelung der Gesimse in den verschiedenen Baustilen" (1905, A construción en pedra artificial: o desenvolvemento histórico das cornixas nos diferentes estilos arquitectónicos'')Só completouse a metade da primeira parte.

 Notas 

 Véxase tamén 
 Bibliografía 




 .

 Ligazóns externas 

 Obra completa de Constantin Uhde na páxina da Biblioteca da Universidade Técnica de Braunschweig 
 Obra de Constantin Uhde na Biblioteca Nacional de Alemaña

Categoría:Nados en 1836
Categoría:Finados en 1905
Categoría:Arquitectos de Alemaña
Categoría:Nados na Baixa Saxonia
Categoría:Profesores da Universidade Técnica de Braunschweig